OzLabs/hebrew-wiki-articles huggingface dataset:
דייוויד טארק

דייוויד מ. טארק (באנגלית: David M. Turk) הוא משפטן אמריקאי, המכהן כסגן מזכירת מחלקת האנרגיה של ארצות הברית בממשלו של הנשיא ג'ו ביידן, מאז 25 במרץ 2021.

== ביוגרפיה ==
טארק נולד בקיטו, עיר הבירה של אקוודור, וגדל במערב התיכון של ארצות הברית. הוא למד בבית הספר התיכון רוק פולס שבצפון-מערב אילינוי בטרם השלים לימודי תואר ראשון באוניברסיטת אילינוי באורבנה-שמפיין. בשנת 1999 קיבל תואר שני במשפטים מבית הספר למשפטים של אוניברסיטת וירג'יניה.

בין השנים 2001–2007 עבד טארק בלשכות של ג'ו ביידן וקנט קונרד בסנאט של ארצות הברית. נוסף על כך, הוא היה מנהל הסגל של ועדת המשנה לביטחון לאומי בוועדת הפיקוח והרפורמה של בית הנבחרים של ארצות הברית. בתקופת ממשל ברק אובמה שימש כעוזר לנשיא ארצות הברית ומנהל בכיר ב. לאחר מכן עבר אל מחלקת המדינה של ארצות הברית, שם עבד כסגן שליח מיוחד לענייני שינויי אקלים. בהמשך שימש טארק כסגן עוזר מזכיר האנרגיה של ארצות הברית לאקלים וטכנולוגיה בין-לאומית.

לאחר סיום ממשל אובמה וההשבעה של דונלד טראמפ לנשיאות ארצות הברית, התמנה טארק לסגן ראש סוכנות האנרגיה הבינלאומית. ב-13 בפברואר 2021 הגיש הבית הלבן של הנשיא ג'ו ביידן את מועמדותו טארק לסגן מזכירת האנרגיה.

לאחר העמדתו לתפקיד סגן מזכירת האנרגיה, ועדת האנרגיה ומשאבי הטבע של הסנאט של ארצות הברית אישרה פה אחד ביחס של 0–20 את העברת מועמדותו למליאת הסנאט. ב-24 במרץ 2021 אישר הסנאט ברוב של 98 תומכים מול 2 מתנגדים באורח רשמי את המינוי. הסנאטורים ראנד פול וג'וש האולי היו היחידים שהתנגדו למינוי. כיממה לאחר מכן, ב-25 במרץ, טארק הושבע לתפקידו בידי מזכירת האנרגיה ג'ניפר גרנהולם.

== קישורים חיצוניים ==

== הערות שוליים ==

קטגוריה:בוגרי אוניברסיטת אילינוי באורבנה-שמפיין
קטגוריה:בוגרי בית הספר למשפטים באוניברסיטת וירג'יניה
קטגוריה:אילינוי: אישים
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:משנים למזכירי מחלקות בקבינט של ארצות הברית
קטגוריה:אמריקאים שנולדו במאה ה-20
קריסטן דלטון

קריסטן דלטון (באנגלית: Kristen Dalton; נולדה ב-13 בדצמבר 1986) היא דוגמנית אמריקאית.

==ביוגרפיה==
דלתון נולדה בוילמינגטון שבקרוליינה הצפונית כאחת משלוש בנות, אמה ג'נין דלטון הייתה מיס קרוליינה הצפונית לשנת 1982.

היא למדה פסיכולוגיה וספרדית באוניברסיטת מזרח קרוליינה.

ב-2005 הייתה לסגנית מיס הנוער של קרוליינה הצפונית.

ב-2009 נבחרה למיס קרוליינה הצפונית, אותו תואר בו זכתה גם אמה, בתחרות מיס ארצות הברית לאותה שנה הייתה גם שם במקום הראשון, במיס תבל עלתה לעשיריית חצי הגמר.

בשנה זו גם התמודדה בתוכנית "האם אתה חכם יותר מתלמיד כיתה ו'?".

ב-2014 היא פרסמה ספר שכתבה.

ב-2017 שיחקה בסרט "The Wake". היא ייסדה את המגזין האינטרנטי "She is MORE", לו מספר גדול של קוראים מדי חודש.

היא פעילה בארגון "Children International" הפועל למען ילדים הנמצאים במעגל העוני.

ב-2013 נישאה לכריס וולף.

אחותה קנזי התמודדה אף היא בתחרות מיס קרוליינה והייתה חברתו של השחקן צ'אד מייקל מאריי.

==קישורים חיצוניים==

*[https://premierespeakers.com/kristen-dalton/bio הביוגרפיה שלה]
* 

קטגוריה:משתתפות בתחרות מיס תבל
קטגוריה:זוכות מיס ארצות הברית
קטגוריה:זוכות מיס קרוליינה הצפונית ארצות הברית
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
גאורגיה באירוויזיון 2021

גאורגיה השתתפה באירוויזיון 2021 עם השיר "You", שבוצע על ידי הזמר הגאורגי תורניקה קיפיאני.

== רקע ==
ב-31 בדצמבר 2019, קיפיאני זכה בקדם הגאורגי לאירוויזיון 2020. לאחר שהתחרות בוטלה בעקבות מגפת הקורונה, ב-26 בינואר 2021, רשות השידור הגאורגית הודיעה כי קיפיאני יישאר וייצג את המדינה באירוויזיון 2021.<ref name="Georgia"></ref> השיר של קיפיאני, "You", יצא לאור ב-15 במרץ 2021.

== באירוויזיון ==
ב-20 במאי 2021, קיפיאני ביצע את השיר בחצי הגמר השני של התחרות וכשל להעפיל לגמר, לאחר שהגיע למקום ה-16 עם 16 נקודות.

== הערות שוליים ==

קטגוריה:גאורגיה באירוויזיון
קטגוריה:מדינות באירוויזיון 2021
פוליודונטמורפה

פוליודונטמורפה (שם מדעי: Pholidotamorpha; מילולית: "בעלי צורת פנגולין") הוא ענף של יונקים בעלי שליה מהקבוצה פריה, השייכת לעל-סדרה לאורסיאתריה, הכוללת כיום רק את סדרת הפנגולינאים (Pholidota).
== מאפיינים ==
קבוצה זו כוללת מינים המקורבים בעיקר לפנגולינים בעלי הקשקשים וקרוביהם הנכחדים מהקבוצה פלאנודונטה (Palaeanodonta). זוהי קבוצה עתיקה שהתפתחה בנפרד מדמויי הטורפים במשך הפלאוקן לפני למעלה מ-65 מיליון שנה מזמננו. מרבית בני הקבוצה הם יצורים קטני-ממדים בעלי מבנה והתנהגות הדומה לזו של מרבית הדלשינאים כמו עצלנים, דובי נמלים או ארמדילאים, מה שגרם לבלבול במיונים קדומים שלהם. עם זאת מחקרים מולקולרים מקשרים אותם עם הטורפים המודרניים והקראודונטים הטורפים. מרבית בני הקבוצה נכחדו עם סוף האאוקן לאחר שינויי אקלים שהכחידו את היערות בהם חיו.

בניגוד לטורפים הם החלו להתפתח, תחילה כאוכלי כל ובהמשך התמחו באכילת נמלים וטרמיטים במבנה לסתות מוארך וחסר שיניים ובלשון ארוכה ודביקה. כדי להתגונן מטורפים הם פיתחו קשקשים גרמיים והם בעלי יכולת להתכדרר להגנתם.

==מיון==
*סוג ללא מקור Amelotabes - נכחד
**סוג ללא מקור Arcticanodon - נכחד
**סוג ללא מקור Melaniella - נכחד
*סדרה פנגולינאים (Pholidota)
**סוג ללא מקור Euromanis - נכחד
**משפחה Eurotamanduidae - נכחדה
**תת-סדרה Eupholidota - בה מיני הפנגולינים הקיימים
*קבוצה פלאנודונטה (Palaeanodonta) - נכחדה
**משפחה Epoicotheriidae
**משפחה Ernanodontidae
**משפחה Escavadodontidae
**משפחה Metacheiromyidae (?)

==קישורים חיצוניים==

קטגוריה:פריה
טריג'נדר

דגל הגאווה הטריג'נדרי
טריג'נדר (באנגלית: Trigender) היא זהות מגדרית א-בינארית המורכבת משלושה מגדרים שונים, לרוב גבר, אישה וא-בינארי או מגדר שלישי, שעשויים להשתנות או לא. השילוב עשוי לכלול מגדרים אחרים מלבד אלה, כגון ביג'נדר ואג'נדר.

== אטימולוגיה ==
המונח הוא הלחם של המילים Tri, "תלת" באנגלית, ו-Gender, "מגדר" באנגלית.

היוצר של המונח לא ידוע. המונח נמצא בשימוש לפחות משנת 1999.

== היסטוריה ==
טריג'נדר הוזכר כאחד משלל זהויות מגדריות א-בינאריות תקפות בטקסט Sexuality and Gender for Mental Health Professionals: A Practical Guide משנת 2013.

== ראו גם ==
* פאנג'נדר

==קישורים חיצוניים==

== הערות שוליים ==
דזהרטיטניס

דזהרטיטניס (שם מדעי: Dzharatitanis; מילולית: "הטיטאן של דזהראקודוק") הוא סוג של דינוזאור זאורופוד ממשפחת הרבאצ'יזאוריים שחי לפני 92 עד 90 מיליון שנה מזמננו. המאובנים שלו נמצאו בתוך מדבר קיזילקום שבאוזבקיסטן בתצורת ביסקטי . הסוג הוגדר בשנת 2021 ונכלל בו מין אחד - Dzharatitanis kingi. שם המין נקרא על שם הגאולוג כריסטופר קינג, שחקר מאובנים רבים באסיה.

==תיאור==
דינוזאור זה היה קרוב רחוק של הדיפלודוקוס, והוא משויך למשפחת הרבאצ'יזאוריים, אשר רובם חיו במשך היורה והקרטיקון התחתון והוא הראשון מבני המשפחה שהתגלה באסיה, אולי לאחר הגירה מאירופה. הוא הזאורופוד הידוע היחיד מהתצורה בה התגלה, לצד סוג לא מזוהה של טיטנוזאור.

הממצאים של הדינוזאור התגלו ב-1997 בידי החוקרים הנס דיטר זואס (Hans-Dieter Sues) ודייוויד ג'. וורד (David J. Ward) כחלק ממשלחת חיפוש גדולה, והוא תואר למדע ב-2021 בידי זואס ובידי אלכסנדר אבריאנוב (Alexander Averianov).<ref></ref> במקור הוא נחשב לטיטנוזאור, בדומה לסוגים אסייתים רבים שנחשפו באזור, אך מבנה חוליות הזנב והחוליות הקוצניות לא התאים למבנה של הטיטאנוזאורים, והוביל לקשר עם דינוזאורים כמו הניז'רזאורוס והרבאצ'יזאורוס. מבדיקת העצמות נראה שהדינוזאור הגיע לאורך של 15 עד 20 מטרים, כך שהיה קטן יחסית לזאורופוד, אך גדול מאוד ביחס לפאונה שהתקיימה באזור.

==קישורים חיצוניים==

==הערות שוליים==

קטגוריה:ראבאכיוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2021
פיליפ אברהם כהן

פיליפ אברהם כהן (גרמנית: Philipp Abraham Cohen; 25 במרץ 1790–28 במרץ 1856) היה יזם, בנקאי וסוחר מתכות יהודי גרמני במאה ה-19. בעל הפירמה "פיליפ אברהם כהן".

==קורות חיים==
אביו, אברהם הרץ כהן (1746–1825) ודודו לפמן הרץ כהן (1751–1813) הפעילו את הבנק הפרטי בהנובר L. & AH Cohen" " ומכרו עבור ממשלת הנובר מוצרי עפרות ומתכות. פעילותם הגבירה מאוד את סחר במתכות באזור.

יחד עם אחיו, אלכסנדר כהן, למד פיליפ את סחר העפרות והמתכות, הקשור לבנקאות ושטרות חליפין, בבנק של אביו.

בשנת 1816 נישא לאלינור ורטהיים, בתו של הבנקאי היהודי זכריה איזאק ורטהיימר מפרנקפורט.

בתחילת שנות העשרים של המאה ה-19, כתוצאה מהקלה משפטית, הוא עבר עם אחיו אלכסנדר לפרנקפורט, שהייתה אז מרכז הבנקאות של האזור שצרך ועיבד מתכת. כהן היה נדבן ופעיל בקהילה היהודית בפרנקפורט וכיהן כחבר במועצת הקהילה היהודית בעיר.

בשנת 1837 נישאה בתו הגדולה שרה אמילי לרפאל (ראלף) מוזס (לימים מרטון), בן למשפחת אנשי העסקים והפילנתרופים מרטון.

בשנת 1850 נרשמה החברה "המסחר במוצרי מתכת, שטרות חליפין, עמלה והעברה" של כהן במרשם המסחרי. חברות דומות רבות התפתחו לבנקאות. עם השנים, עסקי הבנקאות של כהן נחלשו ותחתיהם הוא הגביר את עיסוקו בסחר המתכות. אחיינו פיליפ אלינגר (בנו היה ליאו אלינגר) הפך לחותם מורשה.

בשנת 1855 פרש פיליפ אברהם כהן לגמלאות והוריש את עסקיו לחתנו מוזס, שכמו קרוביו האנגלים, שינה את שם משפחתו למרטון בשנת 1856. לאחר מות כהן הוא המשיך בעסקים עם בני משפחת אלינגר. בהמשך העסק שולב בחברה של זכריה הוכשילד.

==לעיון נוסף==
* S. M. Auerbach
* [https://academic.oup.com/leobaeck/article-abstract/10/1/188/943342?redirectedFrom=PDF]
Jews in the German Metal Trade

==קישורים חיצוניים==
*

קטגוריה:בנקאים יהודים גרמנים
קטגוריה:יזמים יהודים
קטגוריה:אנשי עסקים יהודים גרמנים
קטגוריה:גרמנים שנולדו ב-1790
קטגוריה:גרמנים שנפטרו ב-1856
אשמן (סוג)

אשמן (שם מדעי: Taphozous) הוא סוג של יונק ממשפחת האשמניים שבסדרת העטלפים. האשמן נפוץ בעיקר באוסטרליה, אינדונזיה ופפואה גינאה החדשה אך ניתן למצוא אותו גם בדרום-מזרח אסיה ובהודו.

שמו המדעי של האשמן מגיע מהמילה היוונית τάφος, שפירושה קבר.

לאשמן יש 14 מינים, בהם אשמן גדול ואשמן קטן, הנפוצים גם בארץ ישראל.<ref></ref>

האשמן תואר על ידי אטיין ז'ופרואה סנט-אילר בשנת 1818.

==מיון==
*תת-סוג Liponycteris
**מין Taphozous hamiltoni
**מין אשמן גדול (Taphozous nudiventris)
*תת-סוג Taphozous
**מין Taphozous achates
**מין Taphozous australis
**מין Taphozous georgianus
**מין Taphozous hildegardeae
**מין Taphozous hilli
**מין Taphozous kapalgensis
**מין Taphozous longimanus
**מין Taphozous mauritianus
**מין Taphozous melanopogon
**מין אשמן קטן (Taphozous perforatus)
**מין Taphozous theobaldi
**מין Taphozous troughtoni

==קישורים חיצוניים==

== הערות שוליים ==

קטגוריה:בעלי חיים שתוארו ב-1818
קטגוריה:טקסונים שתוארו בידי אטיין ז'ופרואה סנט-אילר
קטגוריה:אשמניים
ההרפתקאות המדהימות של האיטלקים ברוסיה

ההרפתקאות המדהימות של האיטלקים ברוסיה (ברוסית: Невероятные приключения итальянцев в России) הוא סרט קומדיה-הרפתקאות סובייטי ואיטלקי משנת 1973, בבימויו של אלדר ריאזאנוב.

בברית המועצות הסרט זכה לכ־50 מיליון צפיות במהלך השנה הראשונה להקרנתו<ref>https://www.m24.ru/shows2/77/160559</ref>.

==תקציר העלילה==
באחד מבתי החולים הרומיים נפטרה מהגרת רוסייה. לפני מותה, סיפרה הגברת הזקנה לנכדתה אולגה כי כל הונה הענק מוסתר בלנינגרד "מתחת לאריה". נסיבה זו הפכה לסיבה לעזיבה הדחופה לרוסיה של כל אלה שבמקרה או בכוונה, היו שותפים לסוד זה<ref>https://essayhub.net/essays/unbelievable-adventures-of-italians-in-russia-movie-review-essay-film-analysis-3</ref>.

==קישורים חיצוניים ==

* 

==הערות שוליים==

קטגוריה:סרטים ברוסית
קטגוריה:סרטי 1973
קטגוריה:סרטים סובייטיים
פולקסווגן אמאו

פולקסווגן אמאו (בהינדית: वोक्सवैगन एमियो, באנגלית: Volkswagen Ameo) היא מכונית משפחתית קומפקטית מתוצרת יצרנית הרכב ההודית Škoda Auto Volkswagen India בבעלות קונצרן הרכב הגרמני פולקסווגן, אשר יוצרה בין השנים 2020–2016 ב-הודו

==ממאפייני "פולקסווגן אמאו"==
* פולקסווגן אמאו נמצא תחת התכנית "Ameo", משווק עם הסלוגן "הנדסה גרמנית עם לב הודי".
* 4 דלתות נוצ'בק סדאן
* 5 נוסעים
* סוגי מנוע: מנועי בנזין, מנוע טורבו-דיזל
* סוג הנעה: הנעה קדמית
* קיבולת מכל דלק: 45 ליטר

===תאוצות===
* תאוצה בין 0–100 היא 14.2 שנייה (מנוע בנזין 1.2 ליטר)
* תאוצה בין 0–100 היא 9.9 שנייה (מנוע 1.5 ליטר טורבו-דיזל)

==רמות גימור בגרסאות מוקדמות==
* "Comfortline Plus"
* "Highline"

===רמות גימור בגרסאות מאוחרות===
* "Trendline"
* "Comfortline"
* "Highline Plus"

==אבזור ובטיחות==
כל הגרסאות מקבלות מאפיינים בסיסיים כמו מהבהבי LED על מראות הכנף, גלגל הגה מתכוונן וטלסקופי, מיזוג אוויר והגה תחתון שטוח, כמו גם מאפייני בטיחות כמו כריות אוויר קדמיות כפולות, צד קדמי ואחורי, חגורות בטיחות עם שלוש נקודות, מתכווננות לגובה. משענות ראש ומערכת בלימה נגד נעילה.

גרסת ה- "Comfortline" זוכה לחלונות חשמל אחוריים, מערכת מוזיקה דו-ממדית עם קישוריות בלוטות', מנורה בתא כפפות, מערכת נעילה מרכזית מרחוק, מושב נהג מתכוונן לגובה, ידיות דלת בצבע גוף ומראות כנף בצבע גוף מתכווננות חשמלית.

גרסת ה- "Highline Plus" כוללת עיצוב פנים בגוון כפול, אפליקציית כרום על ידיות הדלתות, גלגלי סגסוגת 16 אינץ', מערכת מידע על מסך מגע, מנורות תא רגליים, גלגל הגה ומנוף הילוכים עטוף עור ומגע הפעלה בלחיצה אחת החלונות.

יש בדגם גם מראות כנף מתקפלות חשמלית, בקרת שיוט, מערכת בקרת אקלים, חיישני חניה לאחור ומצלמה, משענת יד קדמית, פתחי מיזוג אחוריים ושקע של 12 וולט, ומגבים שמשות רוח.

בדגם מנוע הדיזל של גרסה זו יש גם אפשרות ל- DSG אוטומטית עם מצמד יבש DQ200 עם שבעה הילוכים.

==ראו גם==
* פולקסווגן ונטו

==קישורים חיצוניים==

* 
* 
* 

== הערות שוליים ==

קטגוריה:מכוניות משפחתיות
אמאו
קטגוריה:דגמי מכוניות שהושקו ב-2016
קטגוריה:כלי רכב המיוצרים בהודו
מארי-לואיזה יאן

מארי-לואיזֶה יאן (בגרמנית: Marie-Luise Jahn; 28 במאי 1918 – 22 ביוני 2010) הייתה רופאה גרמנייה וחברה בתנועת ההתנגדות האנטי-נאצית הוורד הלבן.

==ביוגרפיה==
יאן נולדה בסנדלאק שבפרוסיה המזרחית (כיום סדלאווקי, פולין), שם גדלה. בין השנים 1934–1937 למדה בבית הספר בברלין והחלה את לימודיה בכימיה באוניברסיטת מינכן בשנת 1940, שם הפכה יאן לחברה קרובה של הנס קונרד לייפלט וחברה בתנועת ההתנגדות הוורד הלבן. לאחר שסופי שול, אחיה הנס, וכריסטוף פרובסט נעצרו, המשיכה לפרסם את עלוני התנועה ואספה כסף כדי לסייע לאלמנתו של קורט הובר. באוקטובר 1943 נעצרה על ידי הגסטפו, ונידונה ל-12 שנות מאסר על ידי בית הדין העממי של גרמניה הנאצית בשנת 1944.

לאחר שחרורה למדה רפואה באוניברסיטת טיבינגן ועבדה כרופאה בבאד טלץ. בשנת 1987 הייתה חברה מייסדת בקרן הוורד הלבן, וחברה בוועד המנהל עד שנת 2002.

היא נפטרה ב-22 ביוני 2010 בבאד טלץ.

==קישורים חיצוניים==
* 
* 

קטגוריה:מורשעים בדין בגרמניה הנאצית
קטגוריה:בוגרי אוניברסיטת טיבינגן
קטגוריה:בוגרות אוניברסיטת מינכן
קטגוריה:בוגרי אוניברסיטת מינכן
קטגוריה:הוורד הלבן
קטגוריה:מתנגדות גרמניות למשטר הנאצי
קטגוריה:רופאות גרמניות
קטגוריה:ילידות 1918
קטגוריה:גרמנים שנולדו ב-1918
קטגוריה:גרמניות שנפטרו ב-2010
קטגוריה:גרמנים שנפטרו ב-2010
רכבי צ'אנגן

רכבי צ'אנגן (שם מלא באנגלית: Chang'an Automobile (Group) Co., Ltd.) היא אחת מ-4 יצרני הרכב הגדולים והוותיקים בסין ובסיסה בגואנגג'ואו. בשנת 2016 החברה יצרה 3 מיליון כלי רכב, מהם 1.4 מיליון נמכרו בסין. החברה נמצאת בבעלות ממשלתית.

החברה נוסדה בשנת 1862 בשנחאי כמפעל לייצור ציוד צבאי. בשנת 1937 המפעל עבר לצ'ונגצ'ינג. בשנת 1959 נבנה רכב ראשון מתוצרת החברה. במהשך החל ייצור תוך שימוש בידע שנרכש מסוזוקי.

בשנת 2009 נרכשו יצרני רכב קטנים לרבות Hafei, יצרנית של Hafei Ruiyi. בשנת 2015 הוכרז שמפעל מפסיק לייצר דגמים קיימים ויועבר לייצור מכוניות מדגם פורד.

בשנת 2012 דווח שכ-72% מהייצור מהווה מכוניות נוסעים. בנובמבר 2012 נוסדו חברות בת Changan Ford ו-Changan Mazda.

בשנת 2017 צ'אנגן הכריזה שלקראת 2025 היא תעבור לייצור מכוניות חשמליות בלבד.

==גלריה==
<gallery>
קובץ:Changan BenBen E-Star 001.jpg|Chang'an Ben Ben (BenBen E-Star)
קובץ:Chang'an Alsvin V3 facelift China 2016-04-03.jpg|Changan Alsvin V3
קובץ:Changan Eado DT 001.jpg|Chang'an Eado DT (Alsvin V7 facelift)
קובץ:Chang'an Eado II 01 China 2018-03-28.jpg|Chang'an Eado
קובץ:Chang'an Eado XT II 01 China 2019-03-14.jpg|Chang'an Eado XT
קובץ:Changan Eado Plus 004.jpg|Chang'an Eado Plus (Eado facelift)
קובץ:Changan Linmax 001.jpg|Chang'an Linmax
קובץ:Chang'an Raeton China 2014-04-17.jpg|Chang'an Raeton
קובץ:Chang'an Raeton CC 01 China 2018-03-20.jpg|Changan Raeton CC
קובץ:Changan UNI-T 005.jpg|Changan UNI-T
קובץ:Changan UNI-K 001.jpg |Changan UNI-K
קובץ:Chang'an CS15 facelift 02 China 2019-03-25.jpg|Chang'an CS15
קובץ:Chang'an CS35 01 China 2014-04-16.jpg|Chang'an CS35
קובץ:Chang'an_CX30_sedan_2_--_Auto_Chongqing_--_2012-06-07.jpg|Changan CX30
קובץ:Changan CS55 facelift 003.jpg |Chang'an CS55
קובץ:Chang'an_CS85_01_China_2019-03-14.jpg|צ'אנגן CS85
קובץ:Chana_Oushang_(A600)_001.jpg|אואשנג A600
קובץ:2019 Chang'an CS75 Plus (front).jpg|Chang'an CS75 Plus
קובץ:Chang'an CS85 01 China 2019-03-20.jpg|Chang'an CS85 Coupe
קובץ:Changan CS95 facelift 001.jpg|Chang'an CS95</gallery>

==קישורים חיצוניים==

* 

קטגוריה:יצרני רכב סיניים
וילס פורטסיו

ויליאם "וילס" פורטסיו (באנגלית: William "Whilce" Portacio; נולד ב-8 ביולי 1963<ref></ref>) הוא סופר וקומיקסאי פיליפיני-אמריקאי, הנודע בחוברות הקומיקס שכתב עבור הדמויות המעניש, אקס פקטור, אקס-מן, איירון מן וספון. בנוסף, פורטסיו הוא אחד משבעת מיסדיי חברת אימג' קומיקס<ref></ref><ref></ref> אף שלא נכנס שותף בחברה<ref></ref>.

== ביוגרפיה ==
=== ראשית חיים ===
פורטסיו נולד בעיר סנגלי פוינט, שבפיליפינים. אולם משפחתו היגרה לעיר מקסיקו סיטי כשהיה צעיר מאוד, ולאחר מכן היגרה פעם נוספת והתמקמה בעיר סן דייגו שבקליפורניה, ארצות הברית.

פורטסיו נחשף למדיום הקומיקס בגיל 10, כאשר שכנו זרק את אוסף הקומיקס שהיה בבעלותו ונתן כמה חוברות לפורטסיו. בין החוברות היו סיפורי קומיקס של ג'ק קירבי וניל אדמס, שני קומיקסאים שהיו ההשפעות הגדולות על היצירה שלו.

אף שפורטסיו חלם להיות אסטרונאוט, גובהו וראייתו לא עמדו ברף הנדרש, והוא לא עבר את מבחני הקבלה. על כן, החליט פורטסיו לעבור ללימודי אמנות. בבית הספר התיכון יצר פורטסיו קומיקס בשיתוף עם סקוט ויליאמס, אמן קומיקס גם הוא בעתיד.

=== קריירה אמנותית ===
פורטסיו הגיע לראשונה לכנס קומיק-קון, סן דייגו בשנת 1984 שם קיבל את הצעת העבודה הראשונה שלו בתחום הקומיקס: כריס וורנר, אז עורך קומיקס בחברת מארוול קומיקס, הציע לו לכתוב את סדרת הקומיקס "Alien Legion" עד סוף אותה שנה. בשנה שלאחר מכן הוצע לו גם לאייר את סדרת הקומיקס של ארט אדמס , "Longshot", והוא נענה בחיוב.

בשנים שאחרי כן כבר התקבל כעובד מן המניין במארוול קומיקס, בעיקר בתפקיד העפרונאי. עד מהרה התפרסם בעבודותיו עבור זיכיונות מפורסמים כמו "המעניש", "אקס פקטור" ו"אקס-מן". בין היתר יצר פורטסיו, בשיתוף עם ג'ון בירן, את הדמות "בישופ", שזכתה להצלחה עם הופעתה הראשונה בשנת 1991.

בשנת 1992, עזב פורטסיו את מארוול קומיקס, כדי להקים יחד עם שישה אמנים נוספים את חברת אימג' קומיקס. מטרת הקמת החברה הייתה שיפור זכויותיהם של הקומיקסאים ותנאי העסקתם. אולם הוא נאלץ להניח את היוזמה בצד בעקבות מחלתה של אחותו, וויתר על שותפות בחברה כדי לטפל בה. מאוחר יותר, בשנת 1994, פרסם פורטסיו את הקומיקס הראשון שלו בהוצאה שהיא לא מארוול: הכותר Wetworks בהוצאת Wildstorm שנוהלה בידיי ג'ים לי בשנת 1994. בהמשך עבד פורטסיו עבור מארוול ואייר כמה מהדמויות המפורסמות של החברה, בהן איירון מן ותור.

באוגוסט 2000 נפל פורטסיו בתרדמת כתוצאה ממצב קיצוני של סוכרת בתגובה לכשל בתפקוד הלבלב. הוא התעורר שבוע אחרי כן בבית החולים, משקלו נמוך בכ-30 קילוגרמים והוא לא מסוגל ללכת, לעמוד או אפילו לצייר. זמן השיקום ארך זמן רב במהלכו התקשה להפעיל את שרירי הידיים, ורק כעבור חצי שנה הצליח להרים עיפרון ולצייר. על פי הבלוג שלו, "במוחי ראיתי מה אני רוצה לצייר, אבל היד שלי לא הצליחה לעשות את זה"<ref></ref>.

רק בשנת 2006 שב פורטסיו לתפקיד המאייר בכותר Wetworks שנכתב הפעם על ידי מייק קארי, והיווה את גיליון מס' 2 מתוך שישה שבהם אייר פורטסיו.

ב-9 ביוני 2008 הוכרז כי פורטסיו יהיה האמן המרכזי החדש בסדרת ספון החל מאוקטובר 2008, החל מגיליון מס' 185. בהמשך גם אייר עבור סדרות כמו אקס-מן והענק הירוק.

== קישורים חיצוניים ==

* 

* 
* 
* [https://web.archive.org/web/20070311125723/http://marvel.com/catalog/?artist=Whilce%20Portacio וילס פורטסיו] באתר מארוול קומיקס <small>(מאורכב)</small>
* [http://whilcewetworks.blogspot.com/ הבלוג של וילס פורטסיו]

== הערות שוליים ==

קטגוריה:קומיקסאים פיליפינים
קטגוריה:אמריקאים שנולדו ב-1963
המכונית המהירה ביותר בעולם

[[רימאק נברה - מחזיקת השיא הנוכחית]]
המכונית המהירה היותר בעולם היא הגדרה למכונית ששברה את שיא המהירות למכוניות כביש. מחזיקת השיא כרגע היא רימאק נברה. יצרניות הרכב מקיימות ביניהן תחרות תמידית על המכונית בעלת המהירות הגבוהה ביותר. המכונית הראשונה שהגיעה למהירות 200 קילומטרים לשעה היא היגואר XK120 ששברה שיא עולמי בשנת 1949.

== הגדרה ==
כדי שמכונית בעלת מהירות גבוהה תוכל לקבל את התואר "המכונית המהירה ביותר בעולם" היא צריכה להיות מכונית ייצור, כלומר מכונית שמייצרים אותה באופן קבוע למשך כמה שנים, ושהיא נמכרת בכמה שווקים בעולם. מדידת המהירות המרבית תתבצע באופן עצמאי בשני הכיוונים של הכביש.

== מכוניות שהחזיקו בתואר "המכונית המהירה ביותר בעולם" ==
להלן רשימה של המכוניות שהחזיקו בתואר "המכונית המהירה ביותר בעולם". חלק מהמכוניות לא נחשבו ל"מכוניות המהירות ביותר בעולם", מסיבות שונות.
{| class="wikitable"
|-
!שם הרכב
!מהירות
!שנת ייצור
!תמונה
|-
|בנץ ולו<ref>אחת מהמכוניות הראשונות בעולם</ref>
|20 קילומטרים לשעה
|1894
|לא ממוסגר
|-
|יגואר XK120
|200.5 קילומטרים לשעה
|1949
|199x199 פיקסלים
|-
|מרצדס בנץ 300 SL
|242.5 קילומטרים לשעה
|1955
|203x203 פיקסלים
|-
|אסטון מרטין DB4
|245 קילומטרים לשעה
|1959
|215x215 פיקסלים
|-
|איסו גריפו
|259 קילומטרים לשעה
|1963
|206x206 פיקסלים
|-
|קוברה AC
|266 קילומטרים לשעה
|1965
|207x207 פיקסלים
|-
|למבורגיני מיורה
|275 קילומטרים לשעה
|1967
|185x185 פיקסלים
|-
|פרארי דייטונה
|280 קילומטרים לשעה
|1968
|198x198 פיקסלים
|-
|למבורגיני מיורה P400s<ref>גרסה משופרת של המיורה הבסיסית</ref>
|288.6 קילומטרים לשעה
|1969
|204x204 פיקסלים
|-
|למבורגיני קונטאש LP5000S<ref>גרסה משופרת של הלמבורגיני קונטאש</ref>
|293 קילומטרים לשעה
|1982
|200x200 פיקסלים
|-
|רוף BTR
|305 קילומטרים לשעה
|1983
|199x199 פיקסלים
|-
|פורשה 959
|319 קילומטרים לשעה
|1986
|202x202 פיקסלים
|-
|רוף CTR
|342 קילומטרים לשעה
|1987
|195x195 פיקסלים
|-
|מקלארן F1
|355 קילומטרים לשעה
|1993
|206x206 פיקסלים
|-
|בוגאטי ויירון
|407 קילומטרים לשעה
|2006
|207x207px
|-
|בוגאטי ויירון סופר ספורט
|434.2 קילומטרים לשעה
|2010
|206x206px
|-
|בוגאטי שירון
|463 קילומטרים לשעה
|2016
|202x202px
|-
|בוגאטי דיבו
|380 קילומטרים לשעה
|2018
|213x213 פיקסלים
|-
|הנסי ונום F5
|480 קילומטרים לשעה
|2019
|212x212 פיקסלים
|-
|בוגאטי שירון סופר-ספורט 300+
|490.484 קילומטרים לשעה
|2020
|209x209 פיקסלים
|-
|בוגאטי בוליד
|500 קילומטרים לשעה
|2020
|213x213 פיקסלים
|-
|SSC טואטרה (או שלבי טואטרה)<ref></ref>
|508.73 קילומטרים לשעה<ref>מהירותה שנויה במחלוקת ולכן אינה מחזיקה בשיא כרגע</ref>
|2021
|207x207 פיקסלים
|-
|רימאק נברה (מחזיקת השיא)
|412 קמ"ש (8.9 שניות לרבע מייל)<ref>אומנם מהירותה המרבית עומדת על 412 קמ"ש אך היא גומעת רבע מייל ב-8.9 שניות שיא חדש ששום מכונית לא עשתה מלבדה ולכן היא נחשבת למכונית המהירה בעולם</ref>
|2021
|לא ממוסגר
|}

== קישורים חיצוניים ==

* [https://de.motor1.com/features/581901/die-schnellsten-autos-der-welt/ כתבה על המכוניות המהירות בעולם], באתר מוטור1, 27 באפריל 2022 

== הערות שוליים ==

קטגוריה:מכוניות
קטגוריה:מהירות
קטגוריה:שיאי עולם
קטגוריה:רשימות
נמל התעופה הבין-לאומי לוקסור

נמל התעופה הבינלאומי לוקסור (בערבית: مطار الأقصر الدولي) הוא נמל תעופה, המשרת את העיר לוקסור שבמצרים, וממוקם כ-6 קילומטרים מזרחית לעיר לוקסור. חלק מטיסות הצ'ארטר עושים שימוש בנמל תעופה זה, והוא משמש כשער ליעדים תיירותיים, כגון: עמק הנילוס ועמק המלכים.

== מתקנים ==
ב-2005 הנמל שודרג לצורך מעבר של 8 מיליון נוסעים בשנה.

המתקנים לנוסעים כוללים 48 דלפקי צ'ק אין, 8 שערי עלייה למטוס, 5 מתקנים למזוודות, משרדי דואר, בנק ועוד.

== קישורים חיצוניים ==

* 
* [https://centreforaviation.com/data/profiles/airports/luxor-international-airport-lxr| נמל התעופה הבינלאומי לוקסור], באתר CAPA
* [https://www.airportia.com/egypt/luxor-international-airport/| נמל התעופה הבינלאומי לוקסור - זמני המראה ונחיתה], באתר Airportia

קטגוריה:מצרים: שדות תעופה
ע'ולאם רזא אזהארי

ע'ולאם רזא אזהארי (בפרסית: غلامرضا ازهاری; 18 בפברואר 1912 - 5 בנובמבר 2001) היה ראש ממשלת איראן ולפני כן רמטכ"ל הכוחות המזוינים של איראן.

== ביוגרפיה ==
אזהארי נולד בשיראז בשנת 1912 (אם כי יש המעריכים שנולד ב-1917)הוא למד באוניברסיטה לביטחון לאומי ששוכנת בוושינגטון בשנות החמישים. אזהארי מונה לרמטכ"ל הכוחות המזוינים של איראן בשנת 1971<ref name="rubin80"></ref> וכיהן בתפקיד זה עד 1978. לאחר מכן, כבר ב-6 בנובמבר של אותה שנה החל לכהן כראש ממשלת איראן הזמני עד שהוחלף ב-31 בדצמבר 1978<ref name="nikaz80"></ref><ref name="Moaddel1994"></ref>.

בינואר 1978 חטף אזהארי התקף לב<ref name="lat2001"></ref> ובשל כך התפטר ב-2 בינואר 1978<ref name="teleg79"></ref>. הוא מינה את שאפור בח'תיאר להיות מחליפו<ref> </ref>.

אחר שעזב את תפקידו נסע לארצות הברית לניתוח לב בבית החולים הלאומי וולטר ריד, לאחר שנותח הוא לא חזר לאיראן והתמקם בעיירה מקלין שבוירג'יניה. לאחר המהפכה האיראנית בה הודח השאה, מוחמד רזא שאה פהלווי החליטו השלטונות האיראנים החדשים לגזור גזר דין מוות לכל בני משפחת פהלווי ולבכירי השלטון שלו, בין בכירי השלטון היו אזהארי<ref></ref>.

הוא נפטר מסרטן במקלין ב -5 בנובמבר 2001.

==קישורים חיצוניים==

== הערות שוליים ==

קטגוריה:מהגרים מאיראן לארצות הברית
קטגוריה:מעוטרי אות לגיון ההצטיינות
קטגוריה:ראשי ממשלת איראן
קטגוריה:בוגרי האוניברסיטה לביטחון לאומי
קטגוריה:ילידי 1912
קטגוריה:נפטרים ב-2001
תהילים קמ"ז

תהילים קמ"ז הוא המזמור ה-147 בספר תהילים. מזמור זה מהלל ומשבח את ה'. בלטינית נקרא המזמור "Lauda Jerusalem Dominum".

==מבנה המזמור==
המזמור נחלק לשלושה חלקים. כל חלק פותח בבקשה להלל ולשבח את ה'. בחלקו הראשון בפסוקים א'-ו' משבח המשורר את ה' על כוחו ושלטון הצדק שהוא משליט בעולם. חלקו השני בפסוקים ז'-י"א דן בהשגחה ובחסד ה'. בחלק השלישי מתוארת תהילת וברכת ירושלים ובקשה מירושלים ומציון לשבח את ה'. אלה מלווים בירידת גשמים שבשני הפסוקים האחרונים מתווסף תיאור מתן תורה לעמו ישראל.

בתרגומי התנ"ך השבעים והוולגטה נחלק המזמור לשניים: חלק ראשון פס' א'-י"א והחלק השני מפסוק י"ב עד סופו. למזמור זה מבנה קוצנטרי שבמרכזו הרעיון המרכזי.

==תוכן המזמור==
בעל המזמור מדגיש את הזווית הלאומית. הוא מתאר את מעשי החסד של ה' (פסוקים: ג', ו', י"א) אשר ניצבים לצד מעשיו ושלטונו בכוחות הטבע. (פסוקים ד', ח'-ט', ט"ז-י"ח). אלה באים לידי ביטוי בהתגשמות החסדים כלפי עמו ובירתו ירושלים. יש הסוברים כי בפסוקים י"ב- י"ג נמצאת התשובה לחיבור המזמור: שיקום העיר.

==בתרבות==
את פסוקים י"ב-י"ג הלחין אביהו מדינה. את השיר "שבחי ירושלים" ביצעו מיטב זמרי ארצנו בהם, דקלון, יזהר כהן, יהורם גאון ולהקת הדג נחש. ידוע גם ביצועה של הזמרת היווניה גליקריה. יצירות קלאסיות בהשראת המזמור נכתבו על ידי מונטוורדי ואנטוניו ויוואלדי.

===במוזיקה החסידית===
* בונה ירושלים - שלומי גרטנר לחן של פינקי ובר.
* בונה ירושלים - משה קליין באלבום ניצוץ יהודי.
* בונה ירושלים - שרולי ונתנאל<ref>[https://www.youtube.com/watch?v=g72nVREMaUA בונה ירושלים], שרולי ונתנאל באתר יוטיוב.</ref>
* גבורת הסוס - פיני איינהורן, בלחן של אלי קליין, ועיבוד של אלי קליין ואיצי ברי.

== לקריאה נוספת ==

* עולם התנ"ך, תהילים ב', עמ' 273. 

==קישורים חיצוניים==

* 

==הערות שוליים==

קמז
קטגוריה:פסוקי דזמרא
כשל הבעיטה בסלע

כשל הבעיטה בסלע (באנגלית: Appeal to the stone), הידוע גם בכינוי ארגומנטום אד לפידם (מלטינית: argumentum ad lapidem), הוא כשל לוגי המבטל טיעון בטענה פשוטה שהוא אבסורדי. הכשל צומח מכשלים לוגיים נוספים הקשורים בחוסר ביסוס מספק לטענה ובשימוש בטיעונים מסיחי דעת.

לדוגמה, ויכוח הכולל שימוש בכשל הבעיטה בסלע עשוי להתנהל כך:
: דובר א': "גללים כשמם כן הם, הם לעולם גליליים או כדוריים"
: דובר ב': "לא נכון. לדוגמה, צואת הוומבט היא קובייתית."
: דובר א': "אוי, נו, באמת! כיצד ייתכן שצואה תהיינה קובייתית?!"

המקור לביטוי הוא תגובתו של סמואל ג'ונסון לגישתו של ג'ורג' ברקלי, על פיה כל האובייקטים קיימים בתודעתנו בלבד ואין להם קיום ממשי מחוץ אליה. בתגובה לטענה ג'ונסון קרא "בזאת אני מפריך זאת!" ובעט בחוזקה בסלע<ref></ref>. תגובה זו מהווה שילוב של כשל איש הקש ושל כשל הבעיטה בסלע.

==הערות שוליים==

בעיטה בסלע, כשל ה-
תומאש סואוצ'ק

תומאש סואוצ'ק (בצ'כית: Tomáš Souček; נולד ב-27 פברואר 1995) הוא כדורגלן צ'כי, שמשחק בעמדת הקשר האחורי בווסטהאם יונייטד מהפרמייר ליג ובנבחרת צ'כיה.

== קריירת מועדונים ==
סואוצ'ק החל את הקריירה בקבוצת הנוער של סלביה פראג בגיל 10.<ref></ref> הוא ערך את הופעת הבכורה שלו בליגה הצ'כית ב-8 במרץ 2015 בהפסד 1–2 לויקטוריה ז'יז'קוב. הוא כבש את שער הליגה הראשון שלו ב-16 באוגוסט 2015 בניצחון 0–4 על FC Vysočina Jihlava.

במהלך 2016/2017, הושאל סואוצ'ק לסלובן ליברץ.<ref></ref>

בעונת 2018/2019 זכה בדאבל המקומי עם סלביה פראג וזכה בפרס שחקן השנה הצ'כי בליגה הצ'כית הראשונה. ב-17 ביוני 2019, האריך את חוזהו בסלביה עד 2024.<ref></ref>

ב-29 בינואר 2020, הצטרף סואוצ'ק לווסטהאם יונייטד מהפרמייר ליג בהשאלה עד לסיום עונת 2019/2020, עם אופציה לרכישה בקיץ.<ref></ref> ב-1 ביולי, הוא כבש את שערו הראשון עבור ווסטהאם בניצחון 2–3 על צ'לסי. ב-24 ביולי 2020 הודיעה ווסטהאם על רכישת סואוצ'ק מסלביה פראג סואוצ'ק בחוזה לארבע שנים, תמורת סכום של כ-21 מיליון יורו.<ref></ref> באוגוסט 2020 זכה בכדור הזהב הצ'כי.<ref></ref>

== קריירה בינלאומית ==
לאחר שייצג את צ'כיה בכל נבחרות הנוער, ערך סואוצ'ק את הופעת הבכורה שלו בנבחרת צ'כיה הבוגרת ב-15 בנובמבר 2016 במשחק ידידות נגד דנמרק.

ב-24 במרץ 2021, כבש סואוצ'ק שלושער בניצחון 2–6 על אסטוניה במסגרת מוקדמות מונדיאל 2022.

נכלל בסגל נבחרת צ'כיה לטורניר יורו 2024.

== תארים ==
=== קבוצתיים ===
==== סלביה פראג ====
* אליפות צ'כיה: 2016/2017, 2018/2019
* הגביע הצ'כי: 2017/2018, 2018/2019

=== אישיים ===
* כדורגלן השנה בליגה הצ'כית: 2019 ,2020
* כדור הזהב הצ'כי: 2020

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני ויקטוריה ז'יז'קוב
קטגוריה:כדורגלני סלביה פראג
קטגוריה:כדורגלני סלובן ליברץ
קטגוריה:כדורגלני וסטהאם יונייטד
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:כדורגלני יורו 2024
קטגוריה:צ'כים שנולדו ב-1995
הקוזאק מאמאי

הקוזאק מאמאי רוכב על סוס.
הקוזאק מאמאי (באוקראינית: Козак Мамай) הוא דמות בפולקלור האוקראיני. דמותו היא אחת הדמויות הסטנדרטיות בתיאטרון הבובות המסורתי האוקראיני, הוורטפ.

דמותו של הקוזאק מאמאי שזורה בסיפורי עם ופתגמים אוקראיניים. אלה זכו לפופולריות רבה לאחר התפרקותו של הסיץ' הזפורוז'י בשנת 1775. הקוזאק מאמאי הוא אחת הדמויות הנפוצות בנוף העממי האוקראיני, מסוף המאה ה-17 ועד ימינו. במאות הציורים ששרדו מוצג בדרך כלל הקוזאק מאמאי עם קובזה – כלי נגינה דמוי לאוטה שהוא סמל הנשמה האוקראינית; סוס, שייצג גם חופש וגם נאמנות; ואלון שכלי הנשק שלו תלויים עליו מסמל את כוחו של העם. הציורים מתקופת קוליבישנייה (תקופת שבה נעשו פוגרומים כנגד בני מיעוטים באוקראינה) מציגים לעיתים את מאמאי על רקע תקריות אלימות בהן מעורבים פולנים או יהודים.

==מטבע==
המטבע עליו מוטבעת תמונתו של הקוזאק מאמאי.
על מטבע משנת 1997 שהוטבע על ידי הבנק הלאומי של אוקראינה, מופיעה דמותו של הקוזאק מאמאי לבוש במעיל פרווה ויושב ברגליים שלובות, מעשן מקטרת ומנגן בקובזה. אלמנטים מסורתיים של חיי הצבא הקוזאקים נמצאים סביב הדמות: סוס בעל רתמה, קשור לחנית עם דגל נטועה באדמה; עץ אלון ירוק ועליו תלויה חרב; אקדח; קלפאק טורקי, ובקבוק אוקוביטה (משקה אלכוהולי).

בשולי המטבע הכתובות: (באוקראינית: Козак Мамай, קוזאק מאמאי) – משמאל ומימין - (באוקראינית: Лицар волі і честі, אביר החירות והכבוד). מלמעלה, כתובות אלו מופרדות באמצעות הדגל שכרוך לראש החנית.
מטבע מאמאי הוא מסדרת "גיבורי עידן הקוזקים", מטבעות זיכרון ויובל לאוקראינה.

==קישורים חיצוניים==

* 

==הערות שוליים==

קטגוריה:אוקראינה: סמלים לאומיים
אדם טאבור

אדם טאבור (בהונגרית: Tábor Ádám; נולד ב-1 באוגוסט 1947, בודפשט) הוא סופר, משורר, עורך, מבקר יהודי-הונגרי. זוכה פרס אטילה יוז'ף (2009) (הפרס הספרותי הגבוה ביותר בהונגריה). אחותו היא המשוררת אסתר טאבור.

== ביוגרפיה ==
הוריו של אדם טאבור היו הפילוסוף בלה טאבור (1907–1992) והמתרגמת שטפניה מאנדי (1918–2001). הוא מפרסם מאז 1962. בין השנים 1963–1965 היה העורך הספרותי של כתב העת אטווש דיאק (Eötvös Diák). בין השנים 1966–1971 הוא היה סטודנט להיסטוריה ולהונגרית באוניברסיטת אטווש לוראנד. משנת 1971 עבד במשך 10 שנים במרכז המחקר הפדגוגי להשכלה גבוהה. בין השנים 1980 לבין 1985 היה עורך ספרותי בכתב העת "נשימה" (Lélegzet) וערך שתי אנתולוגיות (1985, 1987). בין השנים 1981 לבין 1984 הוא היה איש הקשר הבינלאומי של בית ההוצאה לאור ההונגרי אירופה (Európa Könyvkiadó). בין השנים 1984–1991 הוא היה עמית מערכת ב- Analecta Linguistica. בשנת 1985 היה חבר מייסד בחוג הידידות ארלאי אישטוואן. בין השנים 1992 לבין 2010 היה קצין העיתונות הראשי בלשכת ראש העיר של בודפשט ועורך הסדרות ב"ספרי נשימה" (Lélegzet Könyvek). הוא כותב עד היום מאמרים, מחקרים, שירים. שיריו החדשים הם בסימן התקופה ועוסקים בענייני היום-יום.

== כתביו ==
* דנמרק (שירים, 1982)
* מט-הרקליטוס (שירים, 1991)
* גן הסנוורים (שירים, 1994)
* התרבות הבלתי צפויה. מאמרים על ספרות ואמנות נאו-אוונגרדית הונגרית; 1997
* בית הספינה (שירים, 2001)
* רוח ושירה. מאמרים בנושא חשיבה קיומית וליריקה הונגרית מודרנית; קליגרם, ברטיסלבה, 2007
* בית ההוריקן. שירים חדשים ונבחרים; קליגרם, ברטיסלבה, 2009

== פרסים ==
* פרס בלה פסטור (1970)
* מלגת MTA-סורוס (1986)
* מלגת NKA (1999)
* פרס הסופר (2007)
* פרס אטילה יוז'ף (2009)

== לקריאה נוספת ==
* סוכנות הידיעות ההונגרית: מי מיהו? 2009.
* מיהו מי בספרות ההונגרית? בודפשט, 1999 
* מיהו מי בספרות ההונגרית? מאגרי ספרים 

== קישורים חיצוניים ==

* [https://web.archive.org/web/20150602065132/http://www.szepiroktarsasaga.hu/tagjaink/Tábor_Ádám אדם טאבור באתר החברה של כותבי ספרות יפה]
* [https://web.archive.org/web/20111228193606/http://www.kontextus.hu/kia/kia.php?ID=132&action=full אדם טאבור], באתר KIA
* [http://mek.niif.hu/00000/00019/html/t/i013059.htm סופרים הונגרים בני זמננו]
* [http://www.szombat.org/politika/3644-a-szo-primatusa ראיון של אדם טאבור בכתב העת היהודי שבת (Szombat)]

קטגוריה:משוררים יהודים הונגרים
קטגוריה:סופרים יהודים הונגרים
קטגוריה:עורכים ספרותיים יהודים
קטגוריה:יהודים זוכי פרס אטילה יוז'ף
קטגוריה:מבקרי ספרות יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:משפחת טאבור
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1947
הבחירות לנשיאות חוף השנהב 2020

הבחירות לנשיאות חוף השנהב נערכו ב-31 באוקטובר 2020. הנשיא המכהן אלאסן ואטארה נבחר מחדש עם 95% מהקולות, על רקע חרם של האופזיציה.

== רקע ==
בחודש ינואר 2017 הנשיא המכהן אלאסן ואטארה מטעם מפלגת ה-RHDP הודיע כי לא יתמודד שוב אחרי שכיהן כנשיא במשך שתי קדנציות (2010–2015 ו-2015–2020). ב-5 במרץ 2020 הוא חזר על כוונתו במהלך נאום בקונגרס והצהיר שנית שהוא לא יתמודד בבחירות. ואטארה המליץ להטיל את ראשות המפלגה על אמאדו גון קוליבאלי על פני מועמדים פוטנציאליים אחרים. בחודש מאי קוליבאלי אושפז בצרפת בגלל סיבוכים בלב. הוא שב לחוף השנהב ב-2 ביולי, אך נפטר כעבור שישה ימים לאחר שלא הרגיש בטוב במהלך ישיבת הממשלה. בעקבות מות קוליבאלי מפלגת ה-RHDP נותרה ללא מועמד, ואטארה שקל להעמיד את שר הביטחון חאמד בקאיוקו בתור ראש המפלגה, אך חאמד ויתר בגלל קשר לסחר בסמים. בסוף יולי 2020 הודיע ואטארה על מועמדותו לקדנציה שלישית.

ואטארה טען שמכיוון שהוכרזה חוקה חדשה לאחר משאל עם בשנת 2016, גבולות הקדנציה (בדרך כלל 2 לנשיא) אופסו למעשה, מה שיאפשר לו להתמודד על כהונה שלישית. מפלגות האופוזיציה טענו שהמהלך הזה אינו חוקי.

== מערכת בחירות ==
נשיא חוף השנהב נבחר לתקופת כהונה של חמש שנים באמצעות מערכת בחירות של שני סיבובים, הסיבוב השני מתקיים רק בתנאי שאף מועמד לא מקבל את רוב הקולות, אז יערך סיבוב שני.

== מועמדים ==
ראש הממשלה לשעבר גיום סורו , שהתגורר בצרפת, הודיע כי יתמודד בבחירות. עם זאת, ב־29 באפריל 2020 הוא נידון ל-20 שנות מאסר וקנס של 7.6 מיליון דולר בעקבות מעילה בכספי ציבור<ref name=":0"></ref>. עורכי דינו של סורו טענו כי מדובר בניסיון למנוע את השתתפותו בבחירות<ref name=":0" />.

ב־14 בספטמבר אישרה המועצה החוקתית ארבעה מועמדים לנשיאות: ואטארה, הנשיא לשעבר אנרי קונאן בדייה ממפלגת ה-PDCI, ראש הממשלה לשעבר פסקל אפי ונ'גואסן וקואדיו קונאן ברטין . הנשיא לשעבר לוראן גבאגבו וראש הממשלה לשעבר גיום סורו, שניהם ביקרו מספר פעם את דבריו של ואטארה הנשיא המכהן ונאסרו מאחר שהם עומדים בפני אישומים פליליים. פסק הדין של שניהם הביא להפגנות אלימות.

== תוצאות ==
{| class="wikitable"
|+
! colspan="2" |מועמד
!מפלגה
!הצבעות
!%
|-
| bgcolor="#FF8C00" |
|אלאסן ואטארה
|RHDP
|3,031,483
|95.31
|-
|
|קואדיו קונאן ברטי
|עצמאי
|64,011
|2.01
|-
| bgcolor="#228B220" |
|אנרי קונאן בדייה
|המפלגה הדמוקרטית של חוף השנהב
|53,330
|1.68
|-
| bgcolor="#0000CD" |
|פסקל אפי נ'גואסן
|החזית העממית של איבורי
|31,986
|1.01
|-
| colspan="3" |סך הכול
|3,180,810
|100.00
|-
| colspan="3" |הצבעות חוקיות
|3,180,810
|97.28
|-
| colspan="3" |קולות פסולים/ריקים
|89,003
|2.72
|-
| colspan="3" |סך הכול הצבעות
|3,269,813
|100.00
|-
| colspan="5" |מקור:
|}

== הערות שוליים ==

קטגוריה:חוף השנהב: פוליטיקה
חוף השנהב
קטגוריה:מערכות בחירות לנשיאות
אמבר ראפין

אמבר מילדרד ראפין (באנגלית: Amber Mildred Ruffin; נולדה ב-9 בינואר 1979)<ref></ref> היא קומיקאית, מנחת טלוויזיה, סופרת, שחקנית, תסריטאית ומחזאית אמריקאית.<ref></ref>

== ביוגרפיה ==
ראפין נולדה בעיר אומהה שבמדינת נברסקה בארצות הברית. היא הצעירה מבין חמישה אחים. בילדותה למדה שפת סימנים כדי לתקשר עם שכן חירש.<ref></ref>

בשנת 2001 החלה להופיע בהפקות תיאטרון מקומיות ובמופעי אלתור באומהה.<ref name="2014-OWH-SethMeyers"></ref> בזמן שהופיעה עם להקת האלתור שלה באירוע בשיקגו, פגשה את הקומיקאית והבעלים של תיאטרון iO, צ'ארנה הלפרן. הלפרן עודדה את ראפין לעבור לשיקגו, מאחר שלדעתה לראפין "תהיה עבודה במשרה מלאה, בקומדיה, בתוך שנה".<ref></ref> בשנת 2008, לאחר שסיימה את לימודיה ב-iO, עברה ראפין לאמסטרדם לשמש תסריטאית ושחקנית בקבוצת האימפרוביזציה - בום שיקגו אמסטרדם.

לאחר שחזרה לארצות הברית הופיעה במסגרת הקבוצה הקומית "העיר השנייה" הן בדנוור והן בשיקגו. בשנת 2011 היא עברה ללוס אנג'לס והצטרפה לקבוצה הקומית ביוטיוב RobotDown שבה חברים גם ג'סיקה לואו, קרלו קורבליני ודייבי וורש. היא הופיעה בפרק בתוכנית המערכונים Key & Peele. היא הצטרפה גם לקבוצת המערכונים והקומדיה המוזיקלית Story Pirates, וביצעה בה מערכונים על פי סיפורים שכתבו ילדים. ראפין הייתה גם חברה בארגון "Sacred Fools Theater Company".

בשנת 2013 ספגה תוכנית המערכונים "סאטרדיי נייט לייב" ביקורת על שלא היו בה חברי צוות אפרו-אמריקאיים. ראפין נבחנה לתוכנית בשנת 2014 לצד טיפאני האדיש ולזלי ג'ונס, אך לא הצליחה באודישן שלה. כעבור כמה ימים התקשר אליה סת' מאיירס והציע לה לכתוב לתוכנית הלייט-נייט החדשה שלו. ראפין קיבלה את ההצעה והיא אחת הכותבות הקבועות בתוכנית מראשיתה, ואף משתתפת במערכונים לצד כותבים אחרים. בעקבות מחאות ג'ורג' פלויד יצרה ראפין פינה שבועית ובה סיפרה על היתקלויות שהיו לה עם שוטרים ועל אלימות משטרתית שחוותה או הייתה עדה לה. לכבוד הפרק האלף של התוכנית ראיין מאיירס ראיין את ראפין כאורחת.

בפברואר 2018 הנחתה ראפין את טקס פרס גילדת הכותבים של אמריקה. בשנת 2019 החלה לשמש תסריטאית ראשית בסדרה הקומית "מצחיקה בשחור" ברשת HBO.

בשנת 2020 החלה להנחות תוכנית לייט נייט משלה, "המופע של אמבר ראפין", ב-Peacock.

בינואר 2021 הוציאו ראפין ואחותה לייסי לאמאר את הספר "You'll Never Believe What Happened to Lacey: Crazy Stories about Racism", והוא נכנס לרשימת רבי-המכר של הניו יורק טיימס.<ref></ref><ref></ref><ref></ref>

== קישורים חיצוניים ==

== הערות שוליים ==

קטגוריה:קומיקאיות אמריקאיות
קטגוריה:תסריטאיות אמריקאיות
קטגוריה:מנחות טלוויזיה אמריקאיות
קטגוריה:סופרות אפרו-אמריקאיות
קטגוריה:סופרים אפרו-אמריקאים
קטגוריה:אמריקאים שהופיעו ברשימת טיים 100 נקסט
קטגוריה:נברסקה: אישים
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
גרביל זעיר

גֶּרְבִּיל זעיר (שם מדעי: Gerbillus henleyi) הוא מין של גרביל שבמשפחת העכבריים. הגרביל הזעיר הוא המין הקטן ביותר של גרביל בישראל. באנגלית הוא נקרא Pygmy gerbil, כלומר גרביל ננס.<ref name=":0"></ref>

== מבנה גוף ==
מרבית גופו של הגרביל הזעיר מכוסה בפרווה בצבע חום עם גוון צהבהב, אולם בחלקים מסוימים (האוזניים, העיניים והגחון) מצויים כתמים לבנבנים. כפות רגליו האחוריות של הגרביל חלקות ונטולות פרווה. כמו כן, גולגולתו ושיניו קטנות ומעודנות. שפמו&nbsp;הארוך ואוזניו המחודדות מאפשרים לו להתמצא באופן מיטבי, וגם להבחין בקרבתם של טורפים כגון נחשים, תנשמות ושועלים.<ref name=":1"></ref><ref name=":0" /><ref></ref>

== תפוצה ==
אזור התפוצה של הגרביל הזעיר הוא באזורים מדבריים מדבריים למחצה, ויבשים במיוחד. האזורים בהם תועד הם אפריקה, אסיה, המזרח התיכון וחצי האי ערב.<ref name=":0" /><ref name=":2"></ref>

הגרביל חי באזורים יבשים וסלעיים, כגון פסגות הרים. כמו מכרסמים רבים, הגרביל מתגורר במאורות (שמתחלפות בתכיפות) שאותן הוא חופר, כאשר קוטרן קטן ביותר, בהתאמה לגופו הזעיר.<ref name=":2" /><ref name=":1" />

== רבייה ==
המפגש בין נקבת הגרביל הזעיר לבין הזכר מתרחש רק במהלך עונות הרבייה (תחילת האביב וסוף הקיץ). בכל המלטה הנקבה ממליטה מספר חד-ספרתי של צאצאים, כאשר המספר המקסימלי שתועד היה שישה. הנקבה היא זו שמגדלת את הגורים בתחילת חייהם, בעוד שהזכר לא לוקח חלק בגידול צאצאיו.<ref name=":1" />

== מאפיינים נוספים ==
הגרביל הוא יצור יחידאי, כלומר אינו מסתובב בלהקות. תזונתו של הגרביל הזעיר מורכבת בעיקר מצמחים וזרעים, אך לעיתים רחוקות הוא ניזון גם מחרקים.<ref name=":1" />

==קישורים חיצוניים==

==הערות שוליים==

קטגוריה:אלג'יריה: יונקים
קטגוריה:ארץ ישראל: עכבריים
קטגוריה:בעלי חיים שתוארו ב-1903
קטגוריה:גרביליים
קטגוריה:טקסונים שתוארו בידי ויליאם אדוארד דה וינטון
קטגוריה:עומאן: יונקים
קטגוריה:ערב הסעודית: יונקים
קטגוריה:תימן: יונקים
קטגוריה:בעלי חיים במדבריות המזרח התיכון
מישה גרין

מישה גרין (באנגלית: Misha Green; נולדה ב-22 בספטמבר 1984) היא מפיקה ותסריטאית טלוויזיה וקולנוע אמריקאית.

== קריירה ==
גרין הייתה תסריטאית בסדרות טלוויזיה כמו "גיבורים", "ילדי האנרכיה", "הליקס", "ספרטקוס" ו"ספרטקוס אלוהי הזירה".<ref></ref>

בשנת 2016, יצרה את סדרת הטלוויזיה התקופתית "הבריחה מג'ורג'יה" העוסקת במסילת הרכבת המחתרתית אשר עברה בין מדינות עבדות ומדינות חירות בארצות הברית. הסדרה עלתה לשידור ב-9 במרץ 2016, ועונתה השנייה עלתה לאוויר ב-8 במרץ 2017. הסדרה קיבלה תגובות חיוביות מהמבקרים.<ref></ref><ref></ref>

בשנת 2020, גרין יצרה וכתבה את הסדרה "ארץ לאבקראפט", שהופקה על ידי ג'ורדן פיל ושודרה ב-HBO.<ref></ref> גרין הייתה מועמדת לפרס אמי לבידור בפריים טיים לתסריט הטוב ביותר בסדרת דרמה לשנת 2021. 

בשנת 2023, גרין כתבה והפיקה את הסרט "האימא" בכיכובה של ג'ניפר לופז שעלה ב-12 במאי בנטפליקס. 

== קישורים חיצוניים ==

== הערות שוליים ==

קטגוריה:תסריטאיות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:במאיות טלוויזיה אמריקאיות
קטגוריה:תסריטאיות קולנוע אמריקאיות
קטגוריה:אמריקאים שהופיעו ברשימת טיים 100 נקסט
קטגוריה:קליפורניה: אישים
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
אשתו של הנוסע בזמן (סדרת טלוויזיה)

אשתו של הנוסע בזמן (באנגלית: The Time Traveler's Wife) היא סדרת דרמה רומנטית אמריקאית, המבוססת על רומן באותו השם מאת אודרי ניפנגר, שנכתבה על ידי היוצר והתסריטאי סטיבן מופאט עבור רשת "HBO", בוימה על ידי הבמאי דייוויד נאטר ומככבים בה רוז לזלי ותיאו ג'יימס בתפקידים הראשיים.

הסדרה עלתה לשידור ב-15 במאי 2022. עם עלייתה לשידור, זכתה הסדרה לביקורות שליליות, וביולי 2022, נמסר על ביטולה לאחר עונה אחת. בעקבות הביטול, פתחו מעריצי הסדרה עצומה להצלתה על ידי פנייה לשירותי הזרמת מדיה אחרות בבקשה לחדשה לעונות נוספות. בדצמבר 2022, הוסרה הסדרה משירות "HBO Max".

==תקציר העלילה==

הסדרה מתארת את השפעותיו של מסע בזמן על נישואיהם של הנרי דטאמבל וקלייר אבשייר ועל אהבתם העזה זה לזה, והסיפור מסופר משתי נקודות מבטיהם. קלייר והנרי הם בני זוג המנסים לחיות חיים נורמליים, לעבוד בעבודות יציבות, ולהקים בית ומשפחה – אך על כל אלו מאפילה העובדה שהנרי סובל מפגם גנטי הגורם לו לנסוע בזמן באופן בלתי צפוי, ושהוא אינו יכול להימנע או לשלוט בכך.

בדומה לרומן עליו היא מבוססת, מעלה הסדרה שאלות לגבי דטרמיניזם, רצון חופשי וזהות.

==צוות השחקנים והדמויות==
===דמויות ראשיות===
* רוז לזלי – קלייר אבשייר
** קייטלין שורי – קלייר אבשייר, בצעירותה.
** אוורלי מקדונלד – קלייר אבשייר, בצעירותה.
* תיאו ג'יימס – הנרי דטאמבל
** בריאן אלטמוס – הנרי דטאמבל, בצעירותו.
** ג'ייסון דייוויד – הנרי דטאמבל, בצעירותו.
===דמויות משניות===
* דסמין בורגס – גומז
* נטשה לופז – שריס
* מייקל פארק – פיליפ אבשייר
* ג'יימי ריי ניומן – לוסיל אבשייר
* טיילור ריצ'רדסון – אלישיה אבשייר
* פיטר גרהם – מארק אבשייר
* קייט סיגל – אנט דטאמבל
* ג'וש סטמברג – ריצ'רד דטאמבל
* צ'לסי פריי – אינגריד
* מרסיה דבוניס – נל
* ויל בריל – בן
* ספנסר האוס – ג'ייסון

==הפקה==
ב-31 ביולי 2018, הכריזה רשת "HBO" על הזמנת עיבוד טלוויזיוני המבוסס על הרומן "אשתו של הנוסע בזמן", ללא צורך בפיילוט. עוד נמסר כי על כתיבת התסריט יופקד היוצר והתסריטאי סטיבן מופאט, וכי הסופרת אודרי ניפנגר, שכתבה את הרומן, תשמש כמפיקה בפועל לצדם של סו ורטו ובריאן מינצ'ין. במאי 2021, נמסר כי על בימוי הסדרה יופקד הבמאי דייוויד נאטר.
===ליהוק===
בפברואר 2021, נמסר על ליהוקם של רוז לזלי ותיאו ג'יימס לגילום דמויותיהם של קלייר אבשייר והנרי דטאמבל. באפריל 2021, נמסר על ליהוקם של דסמין בורגס ונטשה לופז לצוות השחקנים הראשי. במאי 2021, נמסר על ליהוקם של קייטלין שורי, אוורלי מקדונל, מייקל פארק, ג'יימי ריי ניומן, טיילור ריצ'רדסון, פיטר גרהאם, בריאן אלטמוס, ג'ייסון דייוויד, קייט סיגל, ג'וש סטמברג, צ'לסי פריי, מרסיה דבוניס, ויל בריל וספנסר האוס לצוות השחקנים.

===צילומים===
צילומי הסדרה החלו במאי 2021 בניו יורק.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות טלוויזיה המבוססות על ספרים
קטגוריה:HBO: סדרות
סוהאג

סוהאג (בערבית: سوهاج) היא עיר בדרום-מרכז מצרים. לפי אומדן רשמי מתאריך 1 ביולי 2023 אוכלוסיית העיר מנתה 278,425 בני אדם. העיר משמשת כבירת המחוז הקרוי על שמה מאז שנת 1960, כאשר לפני כן שימשה כבירה העיר , ובאותה תקופה נקרא המחוז על שמה, וכללה גם את מחוז איסנא, בימינו מחוז קינא.

==היסטוריה==
עד המאה ה-19 שכן במקום כפר בלבד. ב-1960 הועבר מעמד בירת המחוז מגירגה לסוהאג, ובהתאם לכך שונה שמו. לא ברור במשך כמה שנים מיושב האתר בו שוכנת העיר. בכפר נתגלו מספר מומיות, שתוארכו לתקופת רומא העתיקה. במקום התגוררה קהילת נזירים קופטים שמרכזה שכן ב, בין סוהאג ל.

==גאוגרפיה==
סוהאג שוכנת במערב מחוז סוהאג, במישור החקלאי הפורה, על גדתו המערבית של נהר הנילוס, כ-400 ק"מ דרום-מזרחית לבירה קהיר. בתחומי העיר גם שני איים: קאראמן אל-זהור הוא הגדול מביניהם, ואינו מיושב, ואילו על ג'זירה אל-זהור ("אי הפרחים") שוכנים כמה בתים.

==כלכלה==
בתחומי העיר עצמה ישנם אתרים ארכאולוגים מועטים, ומשום כך מהווה התיירות רק חלק קטן מהכנסותיה. מקורות הכנסה אחרים כוללים מסחר ותעשייה קלה של ייצור שטיחים, רהיטים, אריגה וזיקוק סוכר. השירותים המנהליים והחינוכיים של העיר מהווים גם הם מקור הכנסה חשוב.

==אקלים==

==קישורים חיצוניים==

* 

==הערות שוליים==

קטגוריה:מצרים: ערים
קטגוריה:מחוזות מצרים: ערי בירה
הקונגרס היהודי האירופי

הקונגרס היהודי האירופי (באנגלית:European Jewish Congress, בצרפתית: Congrès juif européen) הוא הגוף המייצג של הקהילות היהודיות ברחבי אירופה. הוא נוסד בשנת 1986. הקונגרס היהודי האירופי ממוקם בבריסל, עם משרדים נוספים בפריז, שטרסבורג, ברלין ובודפשט.
==היסטוריה==
הקונגרס היהודי האירופי פעל החל משנות ה-70 של המאה ה-20 כחלק מהקונגרס היהודי העולמי. בשנת 1986 יזם תיאו קליין נשיא "קריף", ארגון גג של הארגונים היהודיים בצרפת, את הקמתו של הקונגרס היהודי האירופי כגוף נפרד מהקונגרס היהודי העולמי. קליין שימש כנשיא הראשון של הארגון. הכינוס הראשון של הארגון נערך באתונה בספטמבר 1987. במאי 1989 ערך הקונגרס כנס בוילנה בהשתתפות נציגי יהדות ברית המועצות. בספטמבר אותה שנה ניהל הקונגרס את המשא ומתן עם הכס הקדוש על פינוי המנזר הכרמליתי מאושוויץ.

במאי 1990 ארגן הקונגרס היהודי האירופי כינוס של יהדות אירופה בברלין, לראשונה לאחר 60 שנה. בכינוס נכח קנצלר גרמניה הלמוט קוהל.

בשנת 1998 נבחר איש העסקים היהודי גרמני איגנץ בוביס כנשיא הקונגרס. באותה עת הגיע הקונגרס להסכם עם חברות גרמניות שהתחייבו להעניק 100 מיליון מארק לניצולי שואה. בנוסף, היה הקונגרס מעורב בהסכם עם הבנקים השווייצרים UBS וקרדיט סוויס, להעברת 1.5 מיליארד דולר של כספי קורבנות שואה שהופקדו אצלם לארגונים יהודים, וניהל משא ומתן על הסכם דומה עם דויטשה בנק.

בין השנים 2001–2003 שימש מישל פרידמן כנשיא הקונגרס והוא הוחלף בידי איש העסקים הצרפתי פייר בסנינו. ביוני 2007, עמד בסנינו שוב לבחירה כנשיא הארגון והתמודד מול איל ההון היהודי-רוסי, משה קנטור, המקורב לנשיא רוסיה ולדימיר פוטין. לאחר הצבעה חשאית קנטור נבחר לתפקיד. בחירותו הובילה לביקרות עקב קשריו עם פוטין. כמה חודשים אחר כך, חלק מהקהילות היהודיות החברות בקונגרס היהודי האירופי אף קראו לפרק את הארגון, ולהקים ארגון חדש, שלא יכלול את אוקראינה ורוסיה, ויתבסס על רק על הקהילות במדינות החברות באיחוד האירופי. זאת על רקע העובדה שקנטור לא תמך בקמפיין נגד תוכנית הגרעין של איראן ולא גינה את ביקורו של פוטין בטהראן. מאז ממשיך קנטור לעמוד בראש הארגון לאחר שנבחר שוב ארבע פעמים ברציפות.

במקור נשיא הקונגרס היהודי האירופי נבחר כל שנתיים על ידי "אספה כללית" ("General Assembly") של נציגי הקהילות היהודיות, ועובד בשיתוף עם "הנהלה" נבחרת של נשיאי הקהילות. מאז שמשה קנטור נבחר, הנוהל שונה והבחירות הן כל 4 שנים.

==נשיאי הקונגרס==
* תיאו קליין - 1986–1988
* ליונל קופלוביץ - 1988–1991
* ז'אן קאהן - 1991–1995
* אלדרד טבצ'ניק - 1996–1998
* איגנץ בוביס - 1998–1999
* הנרי היידנברג - 2000–2001
* מישל פרידמן - 2001–2003
* קובי בנטוף - 2003–2005
* פייר בסנינו - 2005–2007
* משה קנטור - מאז 2007

==קישורים חיצוניים==
* 
* 
* 
* 
==הערות שוליים==

קטגוריה:ארגונים יהודיים
קבוצת איי ז'ואנוויל

תצלום לוויין של חצי האי האנטארקטי. איי ז'ואנוויל מצויים בקצה הימני העליון של התצלום
קבוצת איי ז'ואנוויל או קבוצת האיים ז'ואנוויל או ארכיפלג ז'ואנוויל (באנגלית: Joinville Island group) היא קבוצת איים, הנמצאת בקצה הצפון-מזרחי של חצי האי האנטארקטי, בארץ גרהאם שבאנטארקטיקה.

המצר האנטארקטי מפריד בין קבוצת האיים לקצה הצפון-מזרחי של חצי האי; מצפון לקבוצת האיים מצוי מצר ברנספילד.

בקבוצת האיים שלושה איים.

האי ז'ואנוויל, הוא הגדול באיי הקבוצה.

בסמוך מצפון לאי ז'ואנוויל מצוי האי ד'אורוויל, ובסמוך מדרום לאי ז'ואנוויל מצוי האי דנדי.

תעלת לארסן מפרידה בין האי ז'ואנוויל לאי ד'אורוויל.

== היסטוריה ==
=== גילוי ומיפוי קבוצת האיים ===

קבוצת איי ז'ואנוויל התגלתה ומופתה לראשונה באופן גס, בשנת 1838 על ידי משלחת צרפתית בהנהגת קפטן ז'ול דומון ד'אורוויל.

האי השני בגודלו בקבוצת האיים (האי ד'אורוויל) נקרא על שמו.

=== מקור השם ===

ד'אורוויל נתן לקבוצת האיים את שמה.

ד'אורוויל קרא לאי הגדול בקבוצה, ולקבוצה כולה על שם הנסיך פרנסואה, נסיך ז'ואנוויל, בנו השלישי של לואי-פיליפ, דוכס אורליאנס (מלך צרפת באותה עת).

== לקריאה נוספת ==

<div class="mw-content-ltr">• C. Lavoie, E. W. Domack, K. Heirman, L. Naudts and S. Brachfeld, [https://mem.lyellcollection.org/content/46/1/125 A Holocene volcanic knoll within a glacial trough, Antarctic Sound, northern Antarctic Peninsula], Geological Society, London, Memoirs, 46, 125-126, 30 November 2016, https://doi.org/10.1144/M46.130</div>

<div class="mw-content-ltr">• Vega, G.C., Convey, P., Hughes, K.A. and Olalla‐Tárraga, M.Á. (2020), [https://onlinelibrary.wiley.com/doi/10.1111/icad.12375 Humans and wind, shaping Antarctic soil arthropod biodiversity], Insect Conserv Divers, 13: 63-76. https://doi.org/10.1111/icad.12375</div>

<div class="mw-content-ltr">• Crame, J.A. 1980, [http://nora.nerc.ac.uk/id/eprint/524895/1/bulletin49_20.pdf The occurrence of the bivalve Inoceramus concentricus on Dundee Island, Joinville Island Group], British Antarctic Survey Bulletin, 49. 283-286.</div>

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=7202&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קבוצת איי ז'ואנוויל] באתר הגאזט האנטארקטי המשווה SCAR של ממשלת אוסטרליה 
* [https://latitude.to/articles-by-country/aq/antarctica/247269/joinville-island-group מפת איי ז'ואנוויל]

== הערות שוליים ==

*
ז'ואנוויל